title: A BIZOTTSÁG (EU) .../... VÉGREHAJTÁSI RENDELETE a nem közúti mozgó gépek belső égésű motorjainak kibocsátási határértékeivel és típusjóváhagyásával kapcsolatos adminisztratív követelményeknek az (EU) 2016/1628 európai parlamenti és tanácsi rendelettel összhangban történő meghatározásáról szóló (EU) 2017/656 végrehajtási rendelet módosításáról és helyesbítéséről

text:
               A BIZOTTSÁG (EU) .../... VÉGREHAJTÁSI RENDELETE

               (2018.4.27.)

               a nem közúti mozgó gépek belső égésű motorjainak kibocsátási határértékeivel és típusjóváhagyásával kapcsolatos adminisztratív követelményeknek az (EU) 2016/1628 európai parlamenti és tanácsi rendelettel összhangban történő meghatározásáról szóló (EU) 2017/656 végrehajtási rendelet módosításáról és helyesbítéséről

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a nem közúti mozgó gépek belső égésű motorjainak a gáz- és szilárd halmazállapotú szennyezőanyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről szóló, 2016. szeptember 14-i (EU) 2016/1628 európai parlamenti és tanácsi rendeletre
                  1
                és különösen annak 18. cikke (5) bekezdésére, 21. cikke (3) bekezdésére, 23. cikke (5) bekezdésére, 24. cikke (12) bekezdésére, valamint 32. cikke (3) bekezdésére,

               mivel:

               (1)Az (EU) 2017/656 bizottsági végrehajtási rendelet
                  2
                többek között megállapítja a nem közúti mozgó gépek belső égésű motorjainak típusjóváhagyásával összefüggésben kiállítandó egyes dokumentumok mintáit. Tekintettel a hibákra és kihagyásokra, módosítani és helyesbíteni kell ezeket a dokumentummintákat, és úgy kell megszövegezni őket, hogy több kategória esetében is alkalmazhatók legyenek.

               (2)Az átláthatóság és az adatközlő mappa hiánytalansága érdekében a motorgyártónak az EU-típusjóváhagyás igénylésekor bizonyos igazoló vizsgálatok esetében az ezekről készült jelentést is csatolnia kell az adatközlő mappához.

               (3)A nem közúti mozgó gépekbe beépített belső égésű motorok használat közbeni nyomon követése keretében a gáz-halmazállapotú szennyezőanyag-kibocsátásoknak az (EU) 2017/655 felhatalmazáson alapuló bizottsági rendelettel
                  3
                összhangban történő kiszámítására alkalmazott eljárások összehangolása és megkönnyítése érdekében a számításhoz használt referencia-munkavégzést és a CO2 referenciatömegét meg kell adni az EU-típusbizonyítvány mintájának kiegészítésében és a vizsgálati jegyzőkönyv egységes formátumában.

               (4)Annak érdekében, hogy a nem közúti mozgó gépek belső égésű motorjainak kibocsátási határértékeivel és típusjóváhagyásával kapcsolatos teljes jogalkotási csomag terminológiája egységes és egyértelmű legyen, az (EU) 2017/656 végrehajtási rendeletben a „hengerek lökettérfogata” és a „motor lökettérfogata” kifejezést a „hengerenkénti lökettérfogat”, illetve „a motor teljes lökettérfogata” kifejezéssel kell felváltani.

               (5)Végezetül az (EU) 2017/656 bizottsági végrehajtási rendelet kihirdetését követően is különböző típusú kisebb hibákra derült fény, amelyeket ki kell javítani. Különösen az ellentmondásokat vagy felesleges információkat tartalmazó rendelkezésekben indokolt bizonyos változtatásokat végrehajtani, továbbá bizonyos hivatkozásokat és a számozást is indokolt javítani.

               (6)Különösen a vizsgálati jegyzőkönyv egységes formátumának mintájában a 10–11.2. pontot kell helyesbíteni annak érdekében, hogy az megfelelően tükrözze az (EU) 2016/1628 rendeletben használt terminológiát.

               (7)Az (EU) 2017/656 végrehajtási rendeletet ezért ennek megfelelően módosítani és helyesbíteni kell.

               (8)Az ebben a rendeletben előírt intézkedések összhangban vannak a „Műszaki Bizottság – Gépjárművek” elnevezésű bizottság véleményével,

               ELFOGADTA EZT A RENDELETET:

               1. cikk

               Az (EU) 2017/656 végrehajtási rendelet módosítása

               Az (EU) 2017/656 végrehajtási rendelet a következőképpen módosul:

               1.A szöveg a következő 12a. cikkel egészül ki:

               „12a. cikk

               Átmeneti rendelkezések

               (1)E rendeletnek az (EU) 2018/ [HL: kérjük, illesszék be e rendelet számát] felhatalmazáson alapuló bizottsági rendelettel módosított rendelkezéseiben foglaltak alkalmazása ellenére a jóváhagyó hatóságok 2018. december 31-ig e rendelet [HL: kérjük, illesszék be az e rendelet hatálybalépését közvetlenül megelőző nap dátumát]-án/-én alkalmazandó változatának megfelelően továbbra is megadják az EU-típusjóváhagyást a motortípusokra és a motorcsaládokra.

               (2)E rendeletnek az (EU) 2018/ [HL: kérjük, illesszék be e rendelet számát] felhatalmazáson alapuló bizottsági rendelettel módosított rendelkezéseiben foglaltak alkalmazása ellenére a tagállamok 2019. június 30-ig engedélyezik az e rendelet [HL: kérjük, illesszék be az e rendelet hatálybalépését közvetlenül megelőző nap dátumát]-án/-én alkalmazandó változatának megfelelően jóváhagyott motortípuson alapuló motorok forgalomba hozatalát.”

               2.Az I. melléklet e rendelet I. mellékletének megfelelően módosul.

               3.A IV. melléklet e rendelet IV. mellékletének megfelelően módosul.

               2. cikk

               Az (EU) 2017/656 végrehajtási rendelet helyesbítése

               Az (EU) 2017/656 végrehajtási rendeletet a következőképpen kell helyesbíteni:

               1.Az I. melléklet e rendelet II. mellékletének megfelelően helyesbítésre kerül.

               2.A II. melléklet 1. és 2. függeléke e rendelet III. mellékletének megfelelően helyesbítésre kerül.

               3.A III. melléklet 1. függelékében az 1. táblázat kilencedik sorának első oszlopában „Az alkalmazandó mentesség (EM) vagy átmeneti rendelkezés (TM) kódja a II. melléklet 2. függelékében szereplő 1. táblázat 4. oszlopának megfelelően” szöveg helyébe „Az alkalmazandó mentesség (EM) vagy átmeneti rendelkezés (TR) kódja a II. melléklet 2. függelékében szereplő 1. táblázat 4. oszlopának megfelelően” szöveg lép.

               4.A IV. mellékletben az EU-típusbizonyítvány kiegészítése e rendelet V. mellékletének megfelelően helyesbítésre kerül.

               5.Az V. melléklet e rendelet VI. mellékletének megfelelően helyesbítésre kerül.

               6.A VI. melléklet e rendelet VII. mellékletének megfelelően helyesbítésre kerül.

               7.A IX. melléklet e rendelet VIII. mellékletének megfelelően helyesbítésre kerül.

               3. cikk

               Hatálybalépés

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2018.4.27.

                     a Bizottság részéről

                     elnök
                     Jean-Claude JUNCKER

                     (1)

                        HL L 252., 2016.9.16., 53. o.

                     (2)

                        A Bizottság (EU) 2017/656 végrehajtási rendelete (2016. december 19.) a nem közúti mozgó gépek belső égésű motorjainak kibocsátási határértékeivel és típusjóváhagyásával kapcsolatos adminisztratív követelményeknek az (EU) 2016/1628 európai parlamenti és tanácsi rendelettel összhangban történő meghatározásáról (HL L 102., 2017.4.13., 364. o.).

                     (3)

                        A Bizottság (EU) 2017/655 felhatalmazáson alapuló rendelete (2016. december 19.) az (EU) 2016/1628 európai parlamenti és tanácsi rendeletnek a nem közúti mozgó gépekbe beépített belső égésű motorok használat közbeni gáz-halmazállapotú szennyezőanyag-kibocsátásainak nyomon követése tekintetében történő kiegészítéséről (HL L 102., 2017.4.13., 334. o.).

    ---documentbreak---

               I. MELLÉKLET

               Az (EU) 2017/656 végrehajtási rendelet I. melléklete a következőképpen módosul:

               1.Az A. rész a következőképpen módosul:

               a)az 1.5.1. pont helyébe a következő szöveg lép:

               „1.5.1.adott esetben az (EU) 2017/654 felhatalmazáson alapuló rendelet IV. melléklete 1. függelékének 10.5.1. és 13.4.1. pontjában meghatározott igazoló vizsgálatokról készült jelentések másolata;”

               b)a szöveg a következő 1.5.2. és 1.5.3. ponttal egészül ki:

               „1.5.2.adott esetben az (EU) 2017/654 felhatalmazáson alapuló rendelet IV. melléklete 1. függelékének 5.2.1.1. e) pontjában és 2. függelékének 4.1. pontjában meghatározott nyilvántartásokhoz való kapcsolódás és az adatok kiolvasási módszerének leírása;

               1.5.3.amennyiben a motortípus vagy motorcsalád egy NOx-szabályozás-diagnosztika szerinti motorcsaládba tartozik, a jóváhagyó hatóság egyetértése esetén az adott NOx-szabályozás-diagnosztika szerinti motorcsaládba sorolás indoklását is be lehet nyújtani az 1.5., az 1.5.1. és az 1.5.2. pontban az NOx-szabályozás-diagnosztika szerinti motorcsaláddal kapcsolatban előírt információkkal együtt;”

               c)az 1.6.1. pont helyébe a következő szöveg lép:

               „1.6.1.adott esetben az (EU) 2017/654 felhatalmazáson alapuló rendelet IV. melléklete 4. függelékének 9.3.6.1. pontjában meghatározott igazoló vizsgálatokról készült jelentések másolata;”

                d) a szöveg a következő 1.6.2. és 1.6.3. ponttal egészül ki:

               „1.6.2.adott esetben az (EU) 2017/654 felhatalmazáson alapuló rendelet IV. melléklete 4. függelékének 5.4. pontjában és 2. függelékének 4.1. pontjában meghatározott nyilvántartásokhoz való kapcsolódás és az adatok kiolvasási módszerének leírása;

               1.6.3.amennyiben a motortípus vagy motorcsalád egy részecskeszabályozás-diagnosztika szerinti motorcsaládba tartozik, a jóváhagyó hatóság egyetértése esetén az adott részecskeszabályozás-diagnosztika szerinti motorcsaládba sorolás indoklását is be lehet nyújtani az 1.6., az 1.6.1. és az 1.6.2. pontban a részecskeszabályozás-diagnosztika szerinti motorcsaláddal kapcsolatban előírt információkkal együtt;”.

               2.A 3. függelék a következőképpen módosul:

               a)a B. rész a következőképpen módosul:

               i.a 2.10.4. pont helyébe a következő szöveg lép:

               „2.10.4.Egyéb: van/nincs

               (ha van, ki kell tölteni a 3.10.4. pontot és elvi rajzot kell csatolni a berendezések elhelyezkedéséről és sorrendjéről)”;

               ii.a 2.11.9. pont helyébe a következő szöveg lép:

               „2.11.9.A kibocsátásokra jelentős hatást gyakorló egyéb berendezések vagy funkciók: vannak/nincsenek

               (ha vannak, ki kell tölteni a 3.11.7. pontot)”;

               b)a C. részben a táblázat a következőképpen módosul:

               i.a táblázat a következő, 3.4.6.1. számú, új sorral egészül ki:

                        „3.4.6.1.

                        RMC esetében az RMC típusú (átmeneteket magában foglaló) NRSC vizsgálat előtti előkondicionálási RMC ciklusok száma

                        X

                        legalább 0,5”;

               ii.a táblázat a következő, 3.10.3–3.10.4.1. számú, új sorokkal egészül ki:

                        „3.10.3.

                        Légbefúvás

                        3.10.3.1.

                        Működési elv:

                        X

                        3.10.4.

                        Egyéb

                        3.10.4.1.

                        Típus(ok):

                        X

                        ”;

               iii.a táblázat a következő, 3.11.1.3.1. számú, új sorral egészül ki:

                        „3.11.1.3.1.

                        A mérés vizsgálati feltételei:

                        X

                        X

                        ”;

               iv.a táblázat a következő, 3.11.7–3.11.7.1. számú, új sorokkal egészül ki:

                        „3.11.7.

                        Egyéb berendezés(ek) vagy funkció(k)

                        3.11.7.1.

                        Típus(ok):

                        X

                        ”.

               II. MELLÉKLET

               Az (EU) 2017/656 végrehajtási rendelet I. mellékletét a következőképpen kell helyesbíteni:

               1.Az A. rész 1.3. pontjának helyébe a következő szöveg lép:

               „1.3.
                     a gyártó nyilatkozata arról, hogy a motortípus vagy a motorcsalád megfelel az (EU) 2016/1628 rendelet II. mellékletében azon folyékony tüzelőanyagok, tüzelőanyag-keverékek vagy emulziós tüzelőanyagok tekintetében meghatározott kipufogógáz-kibocsátási határértékeknek, amelyek nem szerepelnek az (EU) 2017/654 felhatalmazáson alapuló rendelet I. mellékletének 1.2.2. pontjában;”

               a)a B. részt a következőképpen kell helyesbíteni:

               b)a 2.1.3.2. pont helyébe a következő szöveg lép:

               „2.1.3.2. A táblázat megfelelő oszlopában elhelyezett X jelzi, hogy az adott tétel milyen cél(ok)ra szolgál:

               a)»vizsgálat«: az információra a kibocsátásvizsgálat lefolytatása céljából van szükség,

               b)»beépítés«: az információra a motornak a nem közúti mozgó gépbe való beépítése céljából van szükség, valamint

               c)»jóváhagyás«: az információra az annak megerősítése érdekében végzett ellenőrzés céljából van szükség, hogy a motor megfelel a megadott motortípus és adott esetben a megadott motorcsalád jellemzőinek.

               A »vizsgálat«, a »beépítés« és a »jóváhagyás« oszlop csak tájékoztatásul szolgál, és a jóváhagyó hatósághoz benyújtott adatközlő lapon nem kötelező szerepelniük.”;

               c)a 4.2. pont második bekezdésének helyébe a következő szöveg lép:

               „A motorcsalád-megnevezésnek világosan és egyértelműen azonosítania kell azokat a motorokat, amelyek a motorcsaládra vonatkozó, a 3. függelék B. részében meghatározott tételek tekintetében a műszaki jellemzők egyedi kombinációját képviselik.”

               2.A 3. függeléket a következőképpen kell helyesbíteni:

               a)a B. részt a következőképpen kell helyesbíteni:

               i. a 2.5. pont helyébe a következő szöveg lép:

               „2.5. Hengerenkénti lökettérfogat-tartomány (cm3): ……………………”;

               ii. a 2.8.3. pont helyébe a következő szöveg lép:

               „2.8.3. A gyártó által az (EU) 2017/654 felhatalmazáson alapuló rendelet I. mellékletének 1.2.3. pontjával összhangban megadott, a motor általi felhasználásra alkalmas egyéb tüzelőanyagok, tüzelőanyag-keverékek vagy emulziós tüzelőanyagok jegyzéke (hivatkozással valamely elismert szabványra vagy specifikációra): …………………”;

               b)a C. részben a táblázatot a következőképpen kell helyesbíteni:

               i.a 3.4.6. sor helyébe a következő szöveg lép:

                        „3.4.6.

                        Az RMC típusú (átmeneteket magában foglaló) NRSC vizsgálat előtti előkondicionálás: Állandósult állapotú működés/RMC:

                        X

                        ”;

               ii. a 3.6.4. és a 3.6.5. sor helyébe a következő szöveg lép:

                        „3.6.4.

                        A motor teljes lökettérfogata (cm3):

                        X

                        3.6.5.

                        Hengerenkénti lökettérfogat az alapmotor %-ában kifejezve:

                        X

                        Ha motorcsaládról van szó”;

               iii.a 3.8.3. és a 3.8.3.1. sor helyébe a következő szöveg lép:

                        „3.8.3.

                        Töltőlevegő-hűtő: van/nincs

                        X

                        X

                        3.8.3.1.

                        Típus: levegő-levegő/levegő-víz/egyéb (pontosítsa)

                        X

                        ”;

               iv.a 3.8.3.4. tételsorszámú sorban a »3.8.3.4.« tételsorszám helyébe a »3.8.3.3.« tételsorszám lép;

               v.a 3.10.1.1. sor helyébe a következő szöveg lép:

                        „3.10.1.1.

                        Jellemzők: hűtött/nem hűtött, magas nyomás/alacsony nyomás/egyéb (pontosítsa):

                        X

                        ”;

               vi.a 3.11.1.3. sor helyébe a következő szöveg lép:

                        „3.11.1.3.

                        Minimális hőmérséklet az első utókezelő berendezés bemeneti nyílásánál ( C), amennyiben meg van adva:

                        X

                        X

                        ”;

               vii.a 3.14.2. sor helyébe a következő szöveg lép:

                        „3.14.2.

                        Nyomásszabályozó(k)/párologtató(k)

                        ”.

               III. MELLÉKLET

               Az (EU) 2017/656 végrehajtási rendelet II. mellékletét a következőképpen kell helyesbíteni:

               1.Az 1. függelék 2. szakaszában a 3. pont helyébe a következő szöveg lép:

               „3.
                     Mentesség kódja (EM)/átmeneti rendelkezés kódja (TR) (6): ………………………..”.

               2.A 2. függelékben az 1. táblázatot a következőképpen kell helyesbíteni:

               i.a 4. oszlop címsorában a „Mentesség kódja (EM) vagy átmeneti rendelkezés kódja (TM) (4. oszlop)” szöveg helyébe a „Mentesség kódja (EM) vagy átmeneti rendelkezés kódja (TR)(4. oszlop)” szöveg lép;

               ii.az első sor 5. oszlopában („A kiegészítő információk szövege”) az „EU-GÉPEKBEN NEM HASZNÁLHATÓ MOTOR” szöveg helyébe a „NEM KÖZÚTI MOZGÓ EU-GÉPEKBEN NEM HASZNÁLHATÓ MOTOR” szöveg lép”.

               IV. MELLÉKLET

               Az (EU) 2017/656 végrehajtási rendelet IV. melléklete a következőképpen módosul:

               1.Az EU-típusbizonyítvány kiegészítésének szövege az alábbi 11.3–11.3.2. ponttal egészül ki:

               „11.3.A használat közbeni nyomon követés referenciaértékei(9)

               11.3.1.Referencia-munkavégzés (kWh): ………..

               11.3.2.a CO2 referenciatömege (g): ……….”.

               2.A IV. melléklethez tartozó magyarázó megjegyzések a következő (9) magyarázó megjegyzéssel egészülnek ki:

               „(9)Csak NRTC ciklussal vizsgált NRE-v-5 és NRE-v-6 alkategóriájú motorokra vonatkozik.”

               V. MELLÉKLET

               Az (EU) 2017/656 végrehajtási rendelet IV. mellékletében az EU-típusbizonyítvány kiegészítésének szövegét a következőképpen kell helyesbíteni:

               1.A 2.11.8., a 2.11.9. és a 2.11.10. pont helyébe a következő szöveg lép:

               „2.11.8.Egyéb utókezelő berendezések (pontosítsa): ……………………

               2.11.9.A kibocsátásokra jelentős hatást gyakorló egyéb berendezések vagy funkciók (pontosítsa): ……………………………”.

               2.A 3.6.4. pontban „A tétel leírása” című második oszlopban „ A motor lökettérfogata (cm3):” szöveg helyébe „A motor teljes lökettérfogata (cm3):” szöveg lép.

               VI. MELLÉKLET

               Az (EU) 2017/656 végrehajtási rendelet V. mellékletét a következőképpen kell helyesbíteni:

               1.A 3.1. pontban az első bekezdés bevezető részének helyébe a következő szöveg lép:

               „Példa egy NRSh-v-1b kategóriájú, benzinnel üzemelő motor EU-típusjóváhagyási számára; a típusjóváhagyást Hollandiában adták meg és három alkalommal meghosszabbították:”.

               2.A 3.2. pontban az első bekezdés bevezető részének helyébe a következő szöveg lép:

               „Példa egy NRE-c-3 kategóriájú, 1A. típusú vegyes üzemű motor EU-típusjóváhagyási számára, amely motor LN2 típusú gáz-halmazállapotú tüzelőanyaggal üzemel (speciális, cseppfolyósított földgáz/cseppfolyósított biometán keverék, amely az (EU) 2017/654 felhatalmazáson alapuló rendelet I. mellékletében meghatározott G20 gáz λ-eltolódási tényezőjétől legfeljebb 3 százalékkal eltérő λ-eltolódási tényezőt eredményez, és amelynek etántartalma nem haladja meg az 1,5 százalékot), és amelynek eddig ki nem terjesztett típusjóváhagyását Franciaországban adták meg:”.

               3.A 3.3. pontban az első bekezdés bevezető részének helyébe a következő szöveg lép:

               „Példa egy RLL-v-1 kategóriájú motor különleges rendeltetésű motorok dízelolajra vonatkozó kibocsátási határértékei szerinti EU-típusjóváhagyási számára; a típusjóváhagyást Ausztriában adták meg és két alkalommal meghosszabbították:”.

               VII. MELLÉKLET

               Az (EU) 2017/656 végrehajtási rendelet VI. mellékletét a következőképpen kell helyesbíteni:

               1.A 2.6. pont helyébe a következő szöveg lép:

               (a magyar változatot nem érinti)

               2.Az 1. függeléket a következőképpen kell helyesbíteni:

               i.a 10–11.2. pont helyébe a következő szöveg lép:

               „10.A tranziens vizsgálat végrehajtására vonatkozó információk (adott esetben):

               10.1.A ciklust a 8. táblázatban kell megadni (a ciklust X jellel kell megjelölni):

               8. táblázat

               Tranziens vizsgálati ciklus

                        NRTC

                        LSI-NRTC

               10.2.A tranziens vizsgálat romlási tényezői:

               10.2.1.Romlási tényező (DF): számított/rögzített

               10.2.2.A romlási tényező értékeit és a kibocsátási eredményeket a 9. vagy a 10. táblázatban kell megadni

               10.3. Az NRTC ciklus kibocsátási eredményei:

               9. táblázat

               A romlási tényező értékei és a kibocsátási eredmények az NRTC ciklusra vonatkozóan

                        DF

                        multiplikatív/additív

                        CO

                        CH

                        NOx

                        CH + NOx

                        PM

                        PN

                        Kibocsátások

                        CO (g/kWh)

                        CH (g/kWh)

                        NOx (g/kWh)

                        CH + NOx (g/kWh)

                        PM (g/kWh)

                        PN
                        (#/kWh)

                        Hidegindítás

                        Melegindítással végzett vizsgálat eredménye
                        regenerálással/regenerálás nélkül

                        Súlyozott vizsgálati eredmény

                        kru/krd

                        multiplikatív/additív

                        Súlyozott vizsgálati eredmény időszakos regenerálási korrekciós tényezőkkel

                        Végső vizsgálati eredmény romlási tényezővel

               10.3.1.Melegindításos ciklus, CO2 (g/kWh):

               10.3.2.Az NH3 átlagos értéke a ciklusban (ppm):

               10.3.3.Ciklusonkénti munkavégzés a melegindításos vizsgálat során (kWh):

               10.3.4.A ciklus CO2-kibocsátása a melegindításos vizsgálat során (g):

               10.4.Az LSI-NRTC ciklus kibocsátási eredményei:

               10. táblázat:

               A romlási tényező értékei és a kibocsátási eredmények az LSI-NRTC ciklusra vonatkozóan

                        DF

                        multiplikatív/additív

                        CO

                        CH

                        NOx

                        CH + NOx

                        PM

                        PN

                        Kibocsátások

                        CO (g/kWh)

                        CH (g/kWh)

                        NOx (g/kWh)

                        CH + NOx (g/kWh)

                        PM (g/kWh)

                        PN
                        (#/kWh)

                        Vizsgálati eredmény
                        regenerálással/regenerálás nélkül

                        kru/krd

                        multiplikatív/additív

                        Vizsgálati eredmény időszakos regenerálási korrekciós tényezőkkel

                        Végső vizsgálati eredmény romlási tényezővel

               10.4.1.A ciklus CO2-kibocsátása (g/kWh):

               10.4.2.Az NH3 átlagos értéke a ciklusban (ppm):

               10.4.3.Ciklusonkénti munkavégzés (kWh):

               10.4.4.A ciklus CO2-kibocsátása (g):

               10.5.A tranziens vizsgálat során használt mintavételezési rendszer:

               10.5.1.Gáz-halmazállapotú kibocsátások:

               10.5.2.PM:

               10.5.3.Részecskeszám:

               11.Végső kibocsátási eredmények

               11.1. A ciklus kibocsátási eredményeit a 11. táblázatban kell megadni:

               11. táblázat

               Végső kibocsátási eredmények

                        Kibocsátások

                        CO

                        (g/kWh)

                        CH

                        (g/kWh)

                        NOx

                        (g/kWh)

                        CH + NOx

                        (g/kWh)

                        PM

                        (g/kWh)

                        PN

                        (#/kWh)

                        Vizsgálat

                        Ciklus(1)

                        Az NRSC ciklus végső eredménye romlási tényezővel(2).

                        A tranziens vizsgálat végső eredménye romlási tényezővel(3)

               11.2.CO2-eredmény(4):

               11.3.A használat közbeni nyomon követés referenciaértékei(5)

               11.3.1.Referencia-munkavégzés (kWh)(6):

               11.3.2.A CO2 referenciatömege (g)(7):”;

               ii.az 1. függelékhez tartozó magyarázó megjegyzések helyébe a következő szöveg lép:

               „Magyarázó megjegyzések az 1. függelékhez

               (A vizsgálati jegyzőkönyvben nem feltüntetendő lábjegyzet-hivatkozások, lábjegyzetek és magyarázó megjegyzések)

               (1) Az NRSC ciklus esetében a 9.1. pontban (4. táblázat) feltüntetett ciklust, a tranziens ciklus esetében a 10.1. pontban (8. táblázat) feltüntetett ciklust kell megadni.

               (2) A 6. táblázat »Végső vizsgálati eredmény romlási tényezővel« eredményeit kell idemásolni.

               (3) A 9. vagy a 10. táblázat »Végső vizsgálati eredmény romlási tényezővel« eredményeit kell idemásolni (értelemszerűen).

               (4) Olyan motortípus vagy motorcsalád esetében, amelyet NRSC ciklussal és tranziens ciklussal is vizsgálnak, az NRTC ciklus 10.3.4. pontban feltüntetett melegindításos CO2-kibocsátási értékeit vagy az LSI-NRTC ciklus 10.4.4. pontban feltüntetett CO2-kibocsátási értékeit kell megadni. Olyan motor esetében, amelyet csak NRSC ciklussal vizsgálnak, az adott ciklusra vonatkozó, a 9.3.3. pontban feltüntetett CO2-kibocsátási értékeket kell megadni.

               (5)Csak NRTC ciklussal vizsgált NRE-v-5 és NRE-v-6 alkategóriájú motorokra vonatkozik.

               (6)A 10.3.3. pontban az NRTC ciklussal kapcsolatban feltüntetett, a melegindításos vizsgálat során mért ciklusonkénti munkavégzés értékét kell megadni.

               (7)A 10.3.4. pontban az NRTC ciklussal kapcsolatban feltüntetett, a melegindításos vizsgálat során mért ciklusonkénti CO2-értéket kell megadni.”

               VIII. MELLÉKLET

               Az (EU) 2017/656 végrehajtási rendeletben a IX. melléklet 2.4.4–2.4.4.3. pontjának helyébe a következő szöveg lép:

               „2.4.4. Hengerenkénti lökettérfogat

               2.4.4.1. Legalább 750 cm3 hengerenkénti lökettérfogatú motorok

               Ahhoz, hogy a legalább 750 cm3 hengerenkénti lökettérfogatú motorok egy motorcsaládba tartozzanak, a hengerenkénti lökettérfogataik eltérései nem haladhatják meg a motorcsaládon belüli legnagyobb hengerenkénti lökettérfogat 15 %-át.

               2.4.4.2. 750 cm3-nél kisebb hengerenkénti lökettérfogatú motorok

               Ahhoz, hogy az egyenként 750 cm3-nél kisebb lökettérfogatú hengerekkel rendelkező motorok egy motorcsaládba tartozzanak, a hengerenkénti lökettérfogataik eltérései nem haladhatják meg a motorcsaládon belüli legnagyobb hengerenkénti lökettérfogat 30 %-át.

               2.4.4.3. Olyan motorok, amelyek hengerenkénti lökettérfogatai nagyobb eltérést mutatnak

               A 2.4.4.1. és a 2.4.4.2. pont rendelkezéseitől függetlenül a 2.4.4.1. és a 2.4.4.2. pontban meghatározott eltéréseket meghaladó hengerenkénti lökettérfogatú motorok a jóváhagyó hatóság jóváhagyása esetén egy motorcsaládba tartozóknak tekinthetők. A jóváhagyásnak olyan műszaki információkon (számítások, szimulációk, kísérleti eredmények stb.) kell alapulnia, amelyek igazolják, hogy ezen eltérések túllépése nincs jelentős hatással a kipufogógáz-kibocsátásokra.”


title: A BIZOTTSÁG (EU) .../... VÉGREHAJTÁSI RENDELETE az Európai Unió Vasúti Ügynöksége által létrehozott fellebbezési tanács(ok) eljárási szabályzatának megállapításáról

text:
               A BIZOTTSÁG (EU) .../... VÉGREHAJTÁSI RENDELETE

               (2018.6.13.)

               az Európai Unió Vasúti Ügynöksége által létrehozott fellebbezési tanács(ok) eljárási szabályzatának megállapításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az Európai Unió Vasúti Ügynökségéről és a 881/2004/EK rendelet hatályon kívül helyezéséről szóló, 2016. május 11-i (EU) 2016/796 európai parlamenti és tanácsi rendeletre
                  1
                és különösen annak 55. cikke (5) bekezdésére,

               mivel:

               (1)Az (EU) 2016/796 rendelet felhatalmazza az Európai Unió Vasúti Ügynökségének (a továbbiakban: Ügynökség) igazgatótanácsát, hogy egy vagy több fellebbezési tanácsot hozzon létre, amely(n)ek feladata az említett rendelet 58. és a 61. cikkében említett fellebbezési és választottbírósági eljárások lefolytatása.

               (2)Mivel az (EU) 2016/796 rendelet csak a fellebbezések elbírálásának alapvető elveit határozza meg, meg kell állapítani a fellebbezési tanács eljárási szabályzatát, ideértve a szavazási szabályokat, a fellebbezés benyújtásának feltételeit, valamint a tagok költségeinek megtérítésére vonatkozó feltételeket. A fellebbezési tanács eljárási szabályzatát az Ügynökség javaslata alapján és az Ügynökség igazgatótanácsával folytatott konzultációt követően a Bizottság állapítja meg.

               (3)Az Ügynökség igazgatótanácsa állandó testületként legalább egy fellebbezési tanácsot létrehoz azzal a céllal, hogy biztosítsa a döntéshozatal egységességét és koherenciáját, csökkentse az adminisztratív terheket és az időigényes kinevezési eljárásokat az egyes fellebbezések vagy választottbírósági kérelmek beérkezésekor, valamint kamatoztassa a tagok egyéni és együttes szakértelmét.

               (4)Az Ügynökség igazgatótanácsa három vagy öt taggal és megfelelő számú póttaggal rendelkező fellebbezési tanácso(ka)t hozhat létre az (EU) 2016/796 rendelet 55. cikkének (4) bekezdése szerint.

               (5)A fellebbezési tanács zavartalan és hatékony működésének biztosítása érdekében az egyik tagot ki kell nevezni a fellebbezési tanács elnökévé. Az elnök alapvető feladata a fellebbezési tanács által hozott határozatok minőségének és következetességének biztosítása.

               (6)A fellebbezési tanácsot feladatainak ellátásában egy hivatalvezető és egy referens segíti. Ez utóbbiaknak egyértelműen meg kell határozni a kinevezési módját, szerepét és feladatkörét. Minden eljáráshoz külön referenst kell kinevezni, míg a hivatalvezető szolgálatait valamennyi fellebbezési tanács igénybe veszi.

               (7)Rendelkezni kell annak a lehetőségéről, hogy a fellebbezési tanács külön adminisztratív iránymutatást adjon ki az eljárási szabályzat gyakorlati rendelkezésekkel való kiegészítése érdekében.

               (8)Az e rendeletben meghatározott intézkedések összhangban vannak az (EU) 2016/796 rendelet 81. cikkének (1) bekezdésében említett bizottság véleményével,

               ELFOGADTA EZT A RENDELETET:

               I. FEJEZET

               A fellebbezési tanács létrehozása és szervezeti felépítése

               1. cikk – A fellebbezési tanács létrehozása

               (1)Az e rendeletben a fellebbezési tanács tekintetében megállapított szabályok az Ügynökség igazgatótanácsának határozatával létrehozott valamennyi fellebbezési tanácsra alkalmazandók.  A továbbiakban minden ilyen tanács együttesen: „a fellebbezési tanács”.

               (2)A megállapítások határidőre történő kihirdetésének, továbbá a határozathozatali gyakorlat minőségének és következetességének biztosítása érdekében az (EU) 2016/796 rendelet 55. cikke szerinti egyik fellebbezési tanács állandó jelleggel működik.

               2. cikk – Tagok

               (1)A fellebbezési tanácsot alkotó elnök, egyéb tagok és póttagok a továbbiakban – eltérő jelölés hiányában –együttesen: „tagok”.

               (2)A tagok megbízatása a kinevezésről szóló határozatban rögzített időpontokban veszi kezdetét és ér véget. Az említett időpont egy feladat, illetve egyes eljárások befejezéséhez viszonyítva kerülhet meghatározásra. Az (EU) 2016/796 rendelet 56. cikkének (1) bekezdése értelmében a fellebbezési tanács tagjainak és póttagjainak hivatali ideje legfeljebb négy év, amely egy alkalommal megújítható.

               (3)Minden létrehozott fellebbezési tanácsban biztosítani kell a megfelelő műszaki, jogi és eljárási szakértelem és/vagy tapasztalat meglétét.

               3. cikk – Helyettesítés

               (1)A fellebbezési tanács tagjainak indokolatlan késedelem nélkül értesítenie kell az elnököt arról, ha a jövőben várhatóan vagy biztosan nem tudják ellátni feladataikat.

               (2)Amennyiben az elnök nem tudja ellátni feladatait, a fellebbezési tanács határoz arról, hogy a fennmaradó tagok közül melyik látja el az elnöki feladatokat.

               (3)Az elnök ez esetben a póttagok egyikét kinevezi tagnak.

               (4)A (2) és (3) bekezdés szerinti helyettesítésekre szóló kinevezések legalább addig maradnak hatályban, amíg a helyettesített tag vagy elnök akadályoztatva van feladata ellátásában, és legalább addig, amíg a folyamatban lévő fellebbezés vagy választottbírósági eljárás lezárul.

               (5)Amennyiben az akadályoztatás állandósul vagy 12 hónapnál tovább tart, az Ügynökség igazgatótanácsa szükség szerint új tagot, illetve elnököt, valamint póttagot nevez ki.

               4. cikk – Az elnök feladatköre

               (1)A fellebbezési és választottbírósági eljárások üléseit a fellebbezési tanács elnöke vezeti.

               (2)Az elnök jótáll a fellebbezési tanács határozatainak minőségéért és következetességéért.

               (3)Az elnök minden eljárásra vonatkozóan referenst nevez ki a fellebbezési tanács tagjai közül.

               (4)Az elnök a hivatalvezetővel együtt biztosítja az e rendeletben rögzített eljárási szabályok megfelelő végrehajtását.

               (5)Amennyiben az Ügynökség igazgatótanácsa több fellebbezési tanácsot nevezett ki, ezek elnökei együttesen kidolgozzák az eljárások felosztásának módszerét, és arról tájékoztatják a hivatalvezetőt.

               5. cikk – A referens feladatköre

               (1)A referens elvégzi a fellebbezés előzetes vizsgálatát, majd ismerteti a fellebbezési tanács többi tagjával vizsgálatának eredményét.

               (2)A referens megszövegezi a fellebbezési tanács megállapításainak tervezetét.

               6. cikk – A fellebbezési tanács székhelye

               A fellebbezési tanács székhelye az Ügynökség székhelyén található.

               7. cikk – A hivatalvezető

               (1)A fellebbezési tanácsot feladatainak ellátásában egy hivatalvezető segíti.

               (2)A hivatalvezető:

               a)minden egyes eljárást nyilvántartási számmal ellátva nyilvántartásba vesz, és erről értesíti a fellebbezési tanácsot és valamennyi érdekelt felet;

               b)felel a fellebbezési és választottbírósági eljárásokhoz kapcsolódó valamennyi releváns dokumentum átvételéért, továbbításáért és biztonságos tárolásáért, a felekkel való kommunikációért, valamint az eljárásokkal kapcsolatos egyéb adminisztratív feladatokért;

               c)indokolatlan késedelem nélkül tájékoztatja a feleket az ügyet kivizsgáló tanács összetételéről, illetve az abban bekövetkezett változásokról;

               d)tájékoztatja az érintett feleket az (EU) 2016/796 rendelet 57. cikke (3) bekezdésének értelmében a fellebbezési eljárásban résztvevő feleket megillető jogokról;

               e)gondoskodik arról, hogy az Ügynökség a honlapján tegyen közzé egy értesítést a fellebbezésről, amely tartalmazza legalább annak nyilvántartásba vételi dátumát, a felek nevét és elérhetőségét, az eljárás nyelvét, valamint a vitatott határozatot;

               f)ellenőrzi a fellebbezés benyújtására vonatkozó határidők és egyéb formai követelmények betartását, és erről értesíti a fellebbezési tanácsot;

               g)jegyzőkönyvet vezet a meghallgatásokról, a tanúvallomások vagy szakértői anyagok vizsgálatáról, valamint a fellebbezési tanács tanácskozásairól;

               h)archiválja a fellebbezési és választottbírósági eljárásokban a fellebbezési tanács által hozott határozatokat;

               i)rögzíti a kérelmeket és a fellebbezési tanács megállapításait az (EU) 2016/796 rendelet 12. cikkében említett információs és kommunikációs rendszerben („egyablakos rendszer”).

               8. cikk – A hivatalvezető kinevezése és hatásköre

               (1)A hivatalvezetőt az Ügynökség javaslatára a fellebbezési tanács nevezi ki, az Ügynökség alkalmazottainak köréből. Több fellebbezési tanács esetén a döntést konszenzus alapján kell meghozni.

               (2)A hivatalvezető nem vehet részt az Ügynökség olyan határozatokra vonatkozó eljárásaiban, amelyek ellen az (EU) 2016/796 rendelet 60. cikke alapján fellebbezés nyújtható be.

               (3)A hivatalvezető feladatait a fellebbezési tanács elnökének felügyelete alatt és utasításai alapján gyakorolja.

               (4)A hivatalvezető munkáját munkatársak segíthetik, akikre ez a cikk szintén alkalmazandó.

               II. FEJEZET

               Fellebbezés

               9. cikk —Fellebbezés benyújtása és értesítés

               (1)A fellebbezést az (EU) 2016/796 rendelet 59. cikkének (2) bekezdésében említett dátumtól számított két hónapon belül, a fellebbezéshez előírt elektronikus formátumban kell benyújtani a fellebbezési tanácshoz, a hivatalvezető útján.

               (2)A fellebbezésnek a következőket kell tartalmaznia, értelemszerűen:

               a)a fellebbező fél neve és címe;

               b)ha a fellebbező felet megbízott személy képviseli, a fellebbező fél képviselőjének neve és címe;

               c)elektronikus üzenetek fogadására alkalmas cím;

               d)amennyiben a fellebbező fél jogi személy, csatolnia kell a hivatalvezető részére a jogi személy alapítási vagy működési okmányát (okmányait) vagy a társaság, cég vagy egyesület aktuális cégkivonatát vagy a jogi személyiségét igazoló egyéb okmányokat;

               e)a fellebbezés tárgyát képező határozatra történő hivatkozás és a fellebbező fél jogorvoslatra irányuló kérelme;

               f)a fellebbezésben felhozott érvek;

               g)adott esetben a benyújtott alátámasztó bizonyítékok jellege és a bizonyítékokkal alátámasztani kívánt tények ismertetése;

               h)adott esetben a dokumentumok vagy azok egy részének bizalmas kezelésére irányuló kérelem;

               i)amennyiben a fellebbező fél nem a vitatott határozat címzettje, a határozat általi közvetlen vagy közvetett érintettség indokolása, valamint a határozatról való első tudomásszerzés dátumának igazolása.

               (3)Ha a fellebbezés nem tartalmazza a (2) bekezdésben felsorolt információkat, a hivatalvezető a fellebbező félnek legfeljebb tíz munkanapos határidőt biztosít azok utólagos benyújtására. A hivatalvezető csak egy alkalommal írhat elő póthatáridőt. Ezen időtartam nem számít bele az (EU) 2016/796 rendelet 58. és 62. cikkében meghatározott határidőbe.

               (4)A hivatalvezető a fellebbezés benyújtásától számított egy munkanapon belül értesíti arról a fellebbezési tanácsot, az Ügynökséget és minden azonosítható érintett felet.

               10. cikk –Titoktartás

               (1)A bizalmas kezelés iránti kérelemben meg kell határozni a bizalmasan kezelendő szavakat, elemeket, adatokat vagy szövegrészeket, valamint a kérelmet igazoló konkrét indokokat. Ezen információk hiányában a fellebbezési tanács elutasíthatja a kérelmet.

               (2)Az elnök dönt arról, hogy a fellebbezésben a 9. cikk (2) bekezdése h) pontjának megfelelően megjelölt információt bizalmasnak kell-e tekinteni, valamint biztosítja, hogy a bizalmasnak nyilvánított információk ne kerüljenek közzétételre.

               11. cikk – A fellebbezés elfogadhatatlansága

               A fellebbezési tanács az alábbi indokok közül egy vagy több alapján minősíthet elfogadhatatlannak egy fellebbezést:

               a)a fellebbezés nem felel meg a 9. cikkben előírt formai követelményeknek;

               b)a fellebbező fél túllépte a fellebbezés benyújtására rendelkezésre álló határidőt;

               c)a fellebbezés olyan határozat ellen irányul, amellyel szemben fellebbezés nem nyújtható be;

               d)a fellebbező fél nem címzettje a fellebbezés tárgyát képező határozatnak, és nem tudja igazolni közvetlen vagy személyes érintettségét.

               12. cikk – Összeférhetetlenség

               (1)A fellebbezésnek a fellebbezési tanácshoz történő benyújtását követően minden olyan tag, amely esetleges összeférhetetlenséget állapít meg, az (EU) 2016/796 rendelet 57. cikke (2) bekezdésének megfelelően indokolással ellátott nyilatkozatot tesz, amelyet benyújt az elnöknek.

               (2)A fellebbezésben érintett feleket minden ilyen nyilatkozatról indokolatlan késedelem nélkül értesíteni kell.

               (3)A fellebbezésben érintett felek által benyújtott kifogás akkor fogadható el, ha annak benyújtására a kifogást megalapozó ténynek a kifogást emelő fél tudomására jutásától számított tíz munkanapon belül kerül sor.

               (4)Az érintett tagot értesíteni kell a kifogásról, és fel kell szólítani, hogy az értesítés kézhezvételétől számított öt munkanapon belül nyújtsa be válaszát az elnöknek.

               (5)A fellebbezési tanács indokolatlan késedelem nélkül határoz az érintett tagnak az eljárásból az (EU) 2016/796 rendelet 57. cikke (2) bekezdésével összhangban történő kizárásáról. Az érintett tagnak tartózkodnia kell a határozat meghozatala során.

               (6)Az érintett tag kizárása átmeneti jellegű, a kifogással érintett fellebbezési vagy választottbírósági eljárásra vonatkozik. Az elnök a 3. cikkben leírt eljárásnak megfelelően gondoskodik a kizárt tag helyettesítéséről.

               13. cikk – Közbenső felülvizsgálati eljárás

               (1)Az Ügynökség által az (EU) 2016/796 rendelet 14., 20., 21. és 22. cikke alapján hozott határozattal, illetve az Ügynökség alkalmazandó határidőkön belüli fellépésének elmulasztásával szemben benyújtott fellebbezést az (EU) 2016/796 rendelet 60. cikkével összhangban közbenső felülvizsgálatnak kell alávetni, mielőtt a fellebbezési tanács elé terjesztik kivizsgálásra.

               (2)A fellebbezés benyújtását követően az Ügynökségnek egy hónap áll a rendelkezésére, hogy a következő intézkedések valamelyikét alkalmazza:

               a)helyesbítse a határozatot vagy pótolja a cselekvés elmulasztását;

               b)megerősítse a vitatott határozatot, és ahhoz indokolást fűzzön;

               c)megállapítsa, hogy az (EU) 2016/796 rendelet 60. cikke (1) bekezdése második mondatának megfelelően a közbenső felülvizsgálat nem alkalmazandó, és ezt indokolással alátámassza;

               d)ismertesse azokat az indokokat, amelyek alapján úgy véli, hogy a fellebbezés nem elfogadható.

               (3)Az Ügynökség minden fent említett esetben tájékoztatja lépéseiről a hivatalvezetőt, és adott esetben az utóbbi rendelkezésére bocsát minden szükséges igazoló dokumentumot.

               (4)A (2) bekezdés a) pontjában említett esetben az Ügynökség meghozza határozatát, és a hivatalvezető lezárja a fellebbezési eljárást, valamint erről tájékoztatja az eljárásban érintett feleket.

               (5)A (2) bekezdés b), c) és d) pontjában említett esetekben a hivatalvezető megfelelő értesítést küld a fellebbező félnek, és az eljárást a fellebbezési tanács elé utalja további vizsgálatra.

               (6)A fellebbező fél a vizsgálatra való felkérésről szóló értesítés napjától számított tíz munkanapon belül visszavonhatja fellebbezését.

               (7)A fellebbezési tanácshoz intézett vizsgálatra való felkérés dátumának az (EU) 2016/796 rendelet 58. és 62. cikkében meghatározott határidő számítása szempontjából releváns benyújtási dátumot kell tekinteni.

               (8)Ilyen felkérés esetén az Ügynökség úgy határozhat, hogy felfüggeszti a megtámadott határozat alkalmazását.

               14. cikk – Ellenkérelem

               (1)Az Ügynökség a fellebbezésről való értesítést követő egy hónapon belül nyújthat be ellenkérelmet.

               (2)Amennyiben a 13. cikk szerinti közbenső felülvizsgálat alkalmazandó, a (2) bekezdés c) és d) pontja szerinti esetekben ellenkérelem nyújtható be. A b) pontban megjelölt indokok ellenkérelemként szolgálnak.

               (3)Az ellenkérelemnek tartalmaznia kell az indokolást, valamint minden igazoló dokumentumot.

               (4)Amennyiben az Ügynökség nem nyújt be ellenkérelmet, az eljárást enélkül kell folytatni.

               15. cikk – Beavatkozás

               (1)A fellebbezési tanács bármely olyan személynek, aki igazolja az eljárás kimenetelében való jogos érdekeltségét, engedélyezheti, hogy beavatkozóként részt vegyen az eljárásban annak lezárása előtt.

               (2)A beavatkozási kérelmet a fellebbezésről szóló értesítésnek az Ügynökség honlapján való közzétételét követő tíz munkanapon belül kell benyújtani.

               (3)A beavatkozási kérelemről a felek értesítést kapnak, ami lehetőséget biztosít számukra az általuk szükségesnek tartott észrevételek megtételére, mielőtt a fellebbezési tanács meghozza a beavatkozásról szóló határozatát.

               (4)A beavatkozás az egyik fél jogorvoslati kérelmének egészben vagy részben történő támogatására vagy elutasítására irányulhat. A beavatkozás nem biztosít azonos eljárási jogokat azokkal, amelyeket a felekre ruháztak.

               16. cikk – A beavatkozási kérelem tartalma

               (1)A beavatkozási kérelem a következőket tartalmazza:

               a)a beavatkozó fél neve és címe;

               b)adott esetben a beavatkozó fél képviselőjének neve és címe;

               c)értesítési cím, amennyiben különbözik az a), illetve b) pontban megadott címtől;

               d)hivatkozás az eljárásra, amellyel kapcsolatban a kérelmet benyújtották;

               e)az egyik fél jogorvoslati kérelmét egészben vagy részben támogató vagy elutasító nyilatkozat;

               f)a jogalapok, valamint az azokat alátámasztó jogi és ténybeli érvek;

               g)adott esetben a releváns alátámasztó bizonyítékok.

               (2)A beavatkozás benyújtását követően az elnök legfeljebb tíz munkanapos határidőt állapít meg, amelyen belül a felek válaszolhatnak a beavatkozásra.

               17. cikk – Határozat felfüggesztése iránti kérelem

               (1)A fellebbezési tanács felfüggesztheti a vitatott határozatot, amennyiben valamely fellebbező fél bizonyítja, hogy a felfüggesztésre sürgősen szükség van jogai és érdekei megőrzése érdekében, a szóban forgó jogok és érdekek súlyos és helyrehozhatatlan károsodásának kockázata miatt.

               (2)Az elnök felszólíthatja a másik felet, hogy tegyen írásos észrevételeket a kérelemmel kapcsolatban.

               18. cikk – Az eljárás felfüggesztése

               (1)A fellebbezési tanács a fellebbezési eljárásban érintett valamennyi fél beleegyezése esetén legfeljebb tíz munkanapra elrendelheti az eljárás felfüggesztését.

               (2)Az erről szóló végzésben meg kell határozni a felfüggesztés időtartamát és indokait.

               (3)Az eljárás felfüggesztése egyúttal az összes eljárási határidő felfüggesztését eredményezi.

               III. FEJEZET

               Választottbíráskodás

               19. cikk – Választottbíráskodás iránti kérelem

               (1)Az (EU) 2016/796 rendelet 61. cikke alapján a nemzeti biztonsági hatóság vagy az érintett hatóságok választottbírósági eljárás iránti kérelmet nyújthatnak be.

               (2)Az erre irányuló kérelmet a hivatalvezetőhöz kell benyújtani, aki egy munkanapon belül értesíti róla az Ügynökséget és a fellebbezési tanácsot.

               20. cikk – ERTMS-rendszerekkel kapcsolatos választottbíráskodás iránti kérelem

               (1)Az Ügynökség értesíti a hivatalvezetőt az (EU) 2016/796 rendelet 30. cikkének (2) bekezdése szerinti egyeztetési eljárásról, az abban részt vevő felekről és a határidőkről.

               (2)Amennyiben egyhavi egyeztetést követően nem születik kölcsönösen elfogadható megoldás, a hivatalvezető az eljárást választottbíráskodás céljából a fellebbezési tanács elé utalhatja, és erről értesíti az érintett feleket.

               21. cikk – Választottbírósági eljárás

               (1)A fellebbezési tanácsnak egy hónap áll rendelkezésére annak eldöntésére, hogy támogatja-e az Ügynökség álláspontjának fenntartását.

               (2)A II. fejezet megfelelő rendelkezéseit értelemszerűen kell alkalmazni.

               22. cikk – A fellebbezési tanács határozata

               A fellebbezési tanács határozatának legalább a következő elemeket kell tartalmaznia:

               a)a felek és adott esetben a képviselőik neve;

               b)a vita tárgyát képező tények és témák összefoglalása;

               c)a felek álláspontja és érvelése;

               d)a megállapítások elemzése;

               e)a határozatot tartalmazó rendelkező rész;

               IV. FEJEZET

               Közös eljárási követelmények

               1. szakasz – Nyelv

               23. cikk – Az eljárások nyelve

               (1)Ha a fellebbező fél a megtámadott határozat címzettje, a fellebbezést a megtámadott határozat meghozatalát eredményező eljárás nyelvén kell benyújtani.

               (2)Ha a fellebbező fél nem a megtámadott határozat címzettje, a fellebbezést az Unió valamelyik hivatalos nyelvén kell benyújtani.

               (3)A választottbíráskodásra irányuló kérelmet az Unió valamelyik hivatalos nyelvén kell benyújtani. A választottbírósági eljárás az abban érintett nemzeti biztonsági hatóság nyelvén kell lefolytatni.

               (4)Az (1), (2) és (3) bekezdésben említett nyelv a fellebbezési vagy választottbírósági eljárás nyelve. Ezt kell használni az írásbeli és a szóbeli eljárás, valamint a felekkel folytatott kommunikáció során.

               (5)A fellebbezéshez, a választottbírósági eljárás iránti kérelemhez és az ellenkérelemhez csatolt valamennyi technikai és igazoló dokumentumot az adott eljárás nyelvén kell benyújtani.

               (6)A fellebbezési tanács megállapításait az adott eljárás nyelvén kell megszövegezni.

               (7)A beavatkozóknak szintén az adott eljárás nyelvét kell használniuk.

               (8)A fellebbezési tanács hatékonysági és költségtakarékossági megfontolásokból eltérhet a fenti bekezdésektől az írásbeli és a szóbeli szakaszban vagy annak egy részében, ideértve az egyes iratokat és/vagy szóbeli felszólalásokat, amennyiben valamennyi fél jóváhagyja az erre vonatkozó alternatív megállapodást. A fellebbezési tanács kérésre írásban is rögzíti az ilyen irányú megállapodást, illetve az annak alapját képező esetleges feltételeket.

               24. cikk – Fordítás

               (1)A beadványokhoz mellékelt műszaki és egyéb igazoló dokumentumoknak az eljárás nyelvére történő fordításával kapcsolatos költségeket a dokumentumot benyújtó fél viseli.

               (2)A fellebbezési tanács által kért fordítás és tolmácsolás a szükséges minimumra korlátozódik, ennek költségeit az Ügynökség viseli.

               (3)Fordítás esetén az érintett félnek hiteles fordítást kell benyújtania.

               2. szakasz – Az eljárás

               25. cikk – Eljárási cselekmények

               (1)Az elnök az eljárás során bármikor elrendelhet eljárási cselekményeket, a felek kérésére vagy anélkül.

               (2)Az (1) bekezdésben említett cselekmények körébe tartoznak különösen:

               a)a felek, tanúk vagy szakértők, illetve bármely, az eljárás szempontjából döntő súlyú információval rendelkező személy meghallgatása;

               b)felszólítás írásos vagy szóbeli beadványra az eljárás valamely döntő aspektusaival kapcsolatban;

               c)felszólítás dokumentumok benyújtására;

               d)szakértői vélemény rendelése;

               e)az eljárás szempontjából döntő jelentőségű vizsgálatok vagy ellenőrzések elrendelése.

               26. cikk — A határidők meghosszabbítása kivételes körülmények között

               Kivételes körülmények között, amennyiben az érintett fél bizonyítja olyan rendkívüli és előre nem látható körülmények fennállását, amelyekre nem volt ráhatása, és amelyek a legnagyobb gondosság mellett sem lettek volna elkerülhetők, a fellebbezési tanács módosíthatja az e rendeletben előírt határidőket, ügyelve arra, hogy kiegyensúlyozott, egyenlő jogokat biztosítson az eljárásban részt vevő valamennyi fél számára.

               27. cikk — Az eljárás megindítását vagy a bizonyítási eljárást alátámasztó iratok benyújtása

               (1)A határidők számítása szempontjából valamely irat a hivatalvezető általi kézhezvétel időpontjától minősül benyújtottnak; a hivatalvezetőnek vissza kell igazolnia a dokumentum kézhezvételét.

               (2)Az iratokban fel kell tüntetni a fellebbezési vagy a választottbírósági eljárás ügyszámát, amelyet a hivatalvezető adott ki a fellebbezési vagy választottbírósági kérelem első alkalommal történő benyújtásakor.

               (3)Az eljárási iratok maximális terjedelme a következő:

               a)20 oldal a fellebbezések és ellenkérelmek esetében; illetve

               b)10 oldal a beavatkozások esetében.

               Az oldalszám-korlátozások nem vonatkoznak az eljárási iratok mellékleteire.

               (4)A (3) bekezdésben említett maximális terjedelem túllépését a hivatalvezető az elnökkel egyetértésben engedélyezheti, kizárólag a különösen összetett ténybeli elemeket tartalmazó eljárásokban.

               28. cikk – Tanácskozás

               A fellebbezési tanácsban zajló viták titkosak, és az 1049/2001/EK európai parlamenti és tanácsi rendelet
                  2
                4. cikke (3) bekezdésének hatálya alá tartoznak.

               A tanácskozások bármely megfelelő formában lebonyolíthatók, nem csak fizikai ülések formájában.

               29. cikk – Tanúk, szakértők és meghallgatások

               (1)A fellebbezési tanács az egyik fél kérelmére elrendelheti tanúk meghallgatását az eljárás kimenetelét befolyásoló, döntő súlyú kérdésekről. Az adott fél tanúmeghallgatásra irányuló kérelmének tartalmaznia kell az érintett döntő súlyú kérdés ismertetését, valamint a tanú beidézésének releváns indokait.

               (2)A fellebbezési tanács elrendelheti szakértők meghallgatását az eljárás konkrét aspektusainak tisztázása céljából, vagy felkérhet szakértőt egy jelentés elkészítésére.

               (3)A szakértői jelentést készítő szakértő kinevezéséről szóló végzésben a fellebbezési tanács meghatározza a szakértő feladatait, valamint a jelentés benyújtására rendelkezésre álló határidőt.

               (4)A bizonyításban való részvétele előtt a szakértőnek nyilatkoznia kell minden, az eljárás kimenetelében való esetleges közvetlen vagy közvetett személyes érdekeltségéről, különösen, ha korábban a felek egyikének képviselőjeként járt el, vagy részt vett a megtámadott határozat meghozatalát eredményező eljárásban, illetve az ahhoz kapcsolódó választottbírósági eljárásban.

               (5)Ha valamelyik fél lehetséges összeférhetetlenség miatt kifogást emel a szakértő ellen, az ügyben a fellebbezési tanács hoz határozatot, értelemszerűen alkalmazva a 12. cikk rendelkezéseit.

               (6)Amennyiben a fellebbezési tanács úgy ítéli meg, hogy összeférhetetlenség vagy annak kockázata áll fenn, úgy határozhat, hogy a szakértőt tanúként hallgatja meg.

               (7)Amennyiben az eljárás kimenetelét befolyásoló, döntő súlyú kérdésekben a bizonyítékok alátámasztásához szükségesnek ítéli meg, a fellebbezési tanács szóbeli meghallgatást rendelhet el, a hatékonysági megfontolások figyelembevételével.

               30. cikk – Új érvek vagy bizonyítékok

               (1)A fellebbezési tanács határoz arról, hogy mikor terjeszthető be új bizonyíték vagy jogi érv.

               (2)Adott esetben a fellebbezési tanács felszólítja a feleket, hogy az általa megállapított időkereten belül nyújtsák be észrevételeiket vagy kiegészítő információikat.

               (3)Amennyiben az új bizonyítékok vagy jogi érvek elfogadhatónak minősülnek, a többi fél jogosult megtenni észrevételeit.

               3. szakasz – A határozat

               31. cikk – Szavazás

               A fellebbezési tanács többségi szavazással hozza meg határozatát.  Szavazategyenlőség esetén az elnök szavazata dönt.

               32. cikk – A fellebbezési tanács megállapításai

               (1)A fellebbezési tanács indokolással ellátott megállapításait írásba kell foglalni. Ezeknek legalább a következő elemeket kell tartalmazniuk:

               a)a fellebbezési tanács adott eljárásban részt vevő tagjainak neve;

               b)a felek és adott esetben a képviselőik neve;

               c)a releváns tények összefoglalása;

               d)a felek kérelmeinek következtetései;

               e)a felek érveinek összefoglalása;

               f)az elfogadhatóság indokai;

               g)a megállapítások rendelkező része és indokai;

               h)a benyújtás dátuma.

               (2)A megállapításokat a fellebbezés tárgyában eljáró fellebbezési tanács tagjai és a hivatalvezető írja alá.

               33. cikk – A fellebbezési tanács végső határozata

               (1)Amennyiben a fellebbezési tanács úgy ítéli meg, hogy a fellebbezés indokai megalapozottak, az Ügynökség a fellebbezési tanács megállapításaival összhangban az érdekelt felekhez címzett végső határozatot hoz a fellebbezési tanács megállapításainak kihirdetését követő egy hónapon belül.

               (2)A határozatnak legalább a következő elemeket kell tartalmaznia:

               a)a felek és adott esetben a képviselőik neve;

               b)a fellebbezési tanács megállapításai;

               c)a megállapítások rendelkező része és az azt megalapozó indokok;

               (3)Amennyiben a fellebbezési tanács megerősítette az Ügynökség határozatát, az Ügynökség az (EU) 2018/763 bizottsági végrehajtási rendelettel
                  3
                összhangban kiállítja a fellebbezésre vonatkozó számlát.

               (4)A fellebbezési tanács megállapításainak összefoglalását közzé kell tenni az Ügynökség honlapján.

               4. szakasz – Az eljárások költségei

               34. cikk – A felek költségei

               (1)A felek által viselendő költségeket az (EU) 2018/763 bizottsági végrehajtási rendelettel összhangban kell meghatározni.

               (2)A választottbírósági eljárásban részt vevő valamennyi fél maga viseli költségeit.

               35. cikk – A részvétel költségei

               (1)A beavatkozó maga viseli költségeit.

               (2)Szóbeli meghallgatáson való részvétel esetén az eredményes fellebbezést benyújtó fél a fellebbezési tanács által méltányosnak ítélt mértékig jogosult úti- és tartózkodási költségeinek, valamint jövedelemkiesésének megtérítésére.

               (3)Szóbeli meghallgatáson való részvétel esetén a tanúk a fellebbezési tanács által méltányosnak ítélt mértékig jogosultak úti- és tartózkodási költségeik, valamint jövedelemkiesésük megtérítésére.

               (4)A szakértők jogosultak szolgáltatásaik költségének megtérítésére, az Ügynökség munkáját segítő szakértőkre alkalmazandó ráták alapján, továbbá kérhetik úti és szállásköltségeik megtérítését.

               (5)Az Ügynökség igazgatótanácsa részletes szabályokat állapít meg a költségek visszatérítésére és e kifizetésekre vonatkozóan.

               V. FEJEZET

               Záró rendelkezések

               36. cikk – A fellebbezési tanács tagjainak javadalmazása

               (1)A fellebbezési tanács tagjai a tanácsban elvégzett feladataik teljesítéséért a mellékletben foglalt díjazási rendszernek megfelelő díjazásra jogosultak.

               (2)A fellebbezési tanács tagjai jogosultak a felmerült utazási, szállás- és napidíj költségeik megtérítésére. Az Ügynökség igazgatótanácsa megállapítja az ezen összegek kiszámítására alkalmazandó részletes szabályokat.

               37. cikk – Az átláthatóság követelménye

               Az 1049/2001/EK rendelet vonatkozó rendelkezései alapján, valamint a dokumentumokhoz való nyilvános hozzáférés tekintetében az Ügynökség által alkalmazott politikának megfelelően az érdekelt felek számára hozzáférést kell biztosítani a fellebbezési tanács által összeállított vagy kapott dokumentumokhoz.

               38. cikk – Iránymutatások és egyéb releváns információk

               (1)A fellebbezési tanács többségi szavazattal iránymutatásokat fogad el eljárásaira vonatkozóan.

               (2)Ezeket az iránymutatásokat a fellebbezést benyújtó felek számára releváns egyéb információkkal együtt közzé kell tenni az Ügynökség honlapján.

               39. cikk – Hatálybalépés

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2018.6.13.

                     a Bizottság részéről

                     elnök
                     Jean-Claude JUNCKER

                     (1)

                        Az Európai Parlament és a Tanács (EU) 2016/796 rendelete (2016. május 11.) az Európai Unió Vasúti Ügynökségéről és a 881/2004/EK rendelet hatályon kívül helyezéséről (HL L 138., 2016.5.26., 1. o.).

                     (2)

                        Az Európai Parlament és a Tanács 1049/2001/EK rendelete (2001. május 30.) az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).

                     (3)

                        A Bizottság (EU) 2018/764 végrehajtási rendelete (2018. május 2.) az Európai Unió Vasúti Ügynöksége részére fizetendő díjakról és a díjfizetésre vonatkozó feltételekről (HL L 129., 2018.5.25., 68. o.).

    ---documentbreak---

               MELLÉKLET

                  JAVADALMAZÁS

               1.A fellebbezési/választottbírósági eljárások javadalmazása (díjak):

               (1)A fellebbezési tanács(ok) tagjai és póttagjai a fellebbezési/választottbírósági eljárásokban való részvételük után javadalmazásra jogosultak. Az eljárásban részt vevő tagok és póttagok a fellebbezési vagy választottbírósági eljárás minden munkanapja után 600 EUR, illetve ha az eljárás nem tesz ki egy teljes munkanapot, óránként 75 EUR díjazásra jogosultak, eljárásonként és személyenként maximum 9 000 EUR összegig.

               (2)Az eljárásban részt vevő elnök és referens esetében a díjazás összege a fellebbezési vagy választottbírósági eljárás minden munkanapja után 700 EUR, illetve ha az eljárás nem tesz ki egy teljes munkanapot, óránként 87,5 EUR, eljárásonként és személyenként maximum 18 000 EUR összegig.

                        Napi díjazás összege eljárásonként és személyenként

                        Maximális díjazás eljárásonként és személyenként

                        Tagok és a tagokat helyettesítő póttagok

                        600 EUR

                        9 000 EUR

                        Az eljáráshoz kijelölt elnök és referens

                        700 EUR

                        18 000 EUR

               2.A fellebbezési/választottbírósági eljáráshoz nem kapcsolódó üléseken való részvételért járó javadalmazás összege:

               A fellebbezési tanács, illetve annak egyes tagjai szervezési vagy adminisztratív ügyekben üléseket tarthatnak. Az ilyen üléseken való részvételért járó díjazás összege ülésenként 600 EUR. Az ilyen ülések száma naptári évenként nem haladhat meg hat alkalmat. Az Ügynökség segítséget nyújt az ilyen ülések megszervezéséhez.

                        A díjazás összege ülésenként és személyenként

                        Maximális éves díjazás személyenként

                        A fellebbezési tanács tagjai és póttagjai

                        600 EUR

                        hat ülés

               3.Egyéb üléseken való részvétel díjazása

               A fellebbezési tanács(ok) tagjai és póttagjai jogosultak úti és szállásköltségeik megtérítésére az (1) és (2) bekezdésben leírt kategóriákon kívül eső ad hoc ülésekhez kapcsolódóan, az Ügynökség által küldött meghívás feltételével.


title: A BIZOTTSÁG (EU) .../... VÉGREHAJTÁSI RENDELETE az (EU) 2017/1153 végrehajtási rendeletnek a megfeleltetési eljárás egyértelműsítése és egyszerűsítése, valamint az (EU) 2017/1151 rendelet módosításaihoz való hozzáigazítása céljából történő módosításáról

text:
               A BIZOTTSÁG (EU) .../... VÉGREHAJTÁSI RENDELETE

               (2018.7.16.)

               az (EU) 2017/1153 végrehajtási rendeletnek a megfeleltetési eljárás egyértelműsítése és egyszerűsítése, valamint az (EU) 2017/1151 rendelet módosításaihoz való hozzáigazítása céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló 443/2009/EK európai parlamenti és tanácsi rendeletre
                  1
                és különösen annak 13. cikke (7) bekezdése első albekezdésére,

               mivel:

               (1)Az (EU) 2017/1151 bizottsági rendelet
                  2
                és az (EU) 2017/1153 bizottsági végrehajtási rendelet
                  3
                végrehajtása kapcsán szerzett tapasztalatok alapján világossá vált, hogy az utóbbi rendelet egyes elemei módosításra szorulnak.

               (2)Az egyedi járművek NEDC szerinti CO2-kibocsátási értékének kiszámításához használt interpolációs egyenes végpontjainak meghatározására szolgáló jelenlegi módszert indokolt kiegészíteni. A legmagasabb, illetve legalacsonyabb CO2-kibocsátási értékkel rendelkező vizsgálati jármű által képviselt, szóban forgó végpontokat úgy indokolt megállapítani, hogy a magas és az alacsony kibocsátású jármű közötti kibocsátáskülönbség legalább 5g CO2/km legyen.

               (3)Elkerülendő, hogy az egyedi járművek CO2-kibocsátási értékeinek meghatározása a minimális különbséget nem teljesítő interpolációs egyenesek alapján történjen, a szóban forgó módosítást indokolt azonnali hatállyal bevezetni.

               (4)Abban az esetben, ha az (EU) 2017/1151 rendelet szerinti típusjóváhagyás alkalmazásában kigurulási menetellenállási mátrix szerinti járműcsaládokat alkalmaznak, az ilyen járműcsaládok valamelyikébe tartozó egyedi járművek CO2-kibocsátási értékének kiszámítását le kell egyszerűsíteni annak előírása révén, hogy a NEDC szerinti CO2-kibocsátási érték kiszámításához használandó kigurulási menetellenállási együtthatókat az (EU) 2017/1151 rendelet alapján az egyedi járművek tekintetében meghatározott kigurulási menetellenállási együtthatókból kell levezetni.

               (5)Annak érdekében, hogy a megfeleltetési eszköz megbízható kimeneti adatokkal szolgáljon, helyénvaló előírni, hogy a megfeleltetési eszköz bemeneti adatai között a hengerek száma is szerepeljen.

               (6)Indokolt továbbá egyúttal a rendelet szövegében található egyes szerkesztési hibákat is korrigálni.

               (7)Az e rendeletben előírt intézkedések összhangban vannak az Éghajlatváltozási Bizottság véleményével,

               ELFOGADTA EZT A RENDELETET:

               1. cikk

               Az (EU) 2017/1153 végrehajtási rendelet I. melléklete e rendelet mellékletének megfelelően módosul.

               2. cikk

               Ez a rendelet az Európai Unió Hivatalos Lapjában való kihirdetését követő hetedik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2018.7.16.

                     a Bizottság részéről

                     elnök
                     Jean-Claude JUNCKER

                     (1)

                        HL L 140., 2009.6.5., 1. o.

                     (2)

                        A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).

                     (3)

                        A Bizottság (EU) 2017/1153 végrehajtási rendelete a szabályozási vizsgálati eljárás változását tükröző megfeleltetési paraméterek meghatározására szolgáló módszertan megállapításáról és az 1014/2010/EU rendelet módosításáról (HL L 175., 2017.7.7., 679. o.).

    ---documentbreak---

               MELLÉKLET

               Az I. melléklet a következőképpen módosul:

               1.A 2.3.1. pont harmadik bekezdése helyébe a következő szöveg lép:

               „MRO: a H, az L, illetve az R vizsgálati járműnek a 443/2009/EK bizottsági rendelet 3. cikke (1) bekezdésének d) pontjában meghatározott menetkész tömege.”.

               2.A 2.3.8.1. pont helyébe a következő szöveg lép:

               „2.3.8.1. Az (EU) 2017/1151 rendelet XXI. melléklete 4. almellékletének 1–4. és 6. pontjával összhangban meghatározott, WLTP szerinti kigurulási menetellenállása esetében

               Az NEDC szerinti kigurulási menetellenállási együtthatókat a H jármű esetében a 2.3.8.1.1. pontban, az L jármű esetében pedig a 2.3.8.1.2. pontban meghatározott képletek szerint, azok a) és b) pontja alapján kell kiszámítani.

               Eltérő rendelkezés hiányában mind a szimulációk, mind a fizikai járművizsgálatok esetében ezeket a képleteket kell alkalmazni.

               A típusjóváhagyó hatóságnak vagy adott esetben a műszaki szolgálatnak ellenőriznie kell, hogy az (EU) 2017/1151 rendelet XXI. melléklete 7. almellékletének 3.2.3.2.2.3. pontjában említett szélcsatorna-létesítmény alkalmas-e arra, hogy pontosan meghatározza a Δ(Cd×Af) értékeket. Amennyiben a szélcsatorna-létesítmény nem alkalmas, a járműcsaládhoz tartozó valamennyi járműre a legnagyobb aerodinamikus légellenállást kell alkalmazni.

               a) A 2.3.8.1.1. és 2.3.8.1.2. pontban meghatározott képtelekben említett WLTP szerinti kigurulási menetellenállási együtthatók és vizsgálatitömeg-értékek az (EU) 2017/1151 rendelet XXI. melléklete 7. almelléklete 5. pontjának megfelelően az interpolációs család tekintetében meghatározott H és L járműre kapott értékek.

               b) Az a) pont ellenére, amennyiben a WLTP szerinti H és/vagy L jármű ciklus-energiaigénye nem felel meg az NEDC szerinti H és/vagy L jármű legmagasabb, illetve legalacsonyabb ciklus-energiaigényének, akkor az NEDC szerinti kigurulási menetellenállási együtthatókat az alábbiak valamelyikével összhangban kell meghatározni:

               i.az interpolációs családhoz tartozó, legmagasabb, illetve legalacsonyabb NEDC szerinti ciklus-energiaigényű egyedi jármű alapján;

               ii.az interpolációs családba tartozó egyedi járművek kigurulási menetellenállás szempontjából releváns jellemzői, vagyis aerodinamikus légellenállása, gördülési ellenállása és tömege legmagasabb, illetve legalacsonyabb értékének kombinációja alapján.

               A gyártó választja meg, hogy az i. és a ii. pontban meghatározott eljárás közül melyiket alkalmazza.

               A b) pontot kell alkalmazni a 2019. január 1-jétől, illetőleg a gyártó kérésére ennél korábbi időponttól kezdve megadott új kibocsátási típusjóváhagyásokra.”.

               3.
                     A 2.3.8.1.1. pont a következő első bekezdéssel egészül ki:

               „Amennyiben a 4.2.1.4.2. ponttal összhangban ezt a számítási eljárást alkalmazzák egy egyedi jármű esetében, akkor az NEDC szerinti egyedi járműének megfelelő WLTP szerinti kigurulási menetellenállást és vizsgálati tömeget kell használni, kizárva a nem kötelező berendezések hatását.”.

               4.A 2.3.8.1.1. c) pont utolsó bekezdése helyébe a következő szöveg lép:

               „ahol az F*2w,H tényező a H jármű WLTP-vizsgálatához meghatározott F2 kigurulási menetellenállási együttható, amelyből az összes nem kötelező berendezés hatását kizárták.”.

               5.A 2.3.8.1.2. c) pont utolsó bekezdése helyébe a következő szöveg lép:

               „ahol az F*2w,L tényező az L jármű WLTP-vizsgálatához meghatározott F2 kigurulási menetellenállási együttható, amelyből az összes nem kötelező berendezés hatását kizárták.”.

               6.A 2.3.8.2.1. b) pont helyébe az alábbi szöveg lép:

               „b)
                     NEDC szerinti kigurulási menetellenállási együtthatók, amennyiben a táblázatba foglalt NEDC-értékeket nem használják

               A legalább 3 000 kg műszakilag megengedett legnagyobb terhelt tömegű járművek esetében az NEDC szerinti kigurulási menetellenállási együtthatókat a gyártó kérésére meg lehet határozni a 2.3.8.1. pont szerint.”.

               7.
                     A szöveg a következő 2.3.8.3. ponttal egészül ki:

               „2.3.8.3.
                     Az (EU) 2017/1151 rendelet alapján megadott kibocsátási típusjóváhagyások kiterjesztése

               Abban az esetben, ha egy (EU) 2017/1151 rendelet alapján megadott kibocsátási típusjóváhagyást olyan új járműveknek a CO2 interpolációs családba való felvétele miatt terjesztenek ki, amelyek NEDC szerinti CO2-kibocsátási értékei a H járműénél magasabbak, illetve az L járműénél alacsonyabbak, a megfeleltetés céljából az alábbiakat kell alkalmazni:

               (a)ha az érintett interpolációs családhoz tartozó, NEDC szerinti H és L jármű közötti különbség legalább 5g CO2/km, akkor az adott járműcsalád esetében meghatározott NEDC interpolációs egyenes kiterjeszthető azzal a feltétellel, hogy az e melléklet 3. pontjában foglaltak szerint az (EU) 2017/1151 rendelet I. mellékletének 3.1.1. pontjában említett WLTP-vizsgálatból származó bemeneti adatok alapján meghatározott NEDC CO2-kibocsátási értékek nem haladják meg az NEDC interpolációs egyenes alapján meghatározott CO2-kibocsátási értékeket;

               (b)ha az NEDC szerinti H és L jármű közötti különbség 5g CO2/km-nél kisebb, az interpolációs egyenes nem terjeszthető ki.

               Az a) esetben a CO2-referenciakibocsátásokat az e melléklet 3.1.1.2. és 3.2.6. pontjában említett kiválasztást mellőzve kell meghatározni.

               A b) esetben, illetőleg abban az esetben, ha az a) pontban említett CO2-referenciakibocsátások a meglévő interpolációs egyenes felett helyezkednek el, az NEDC szerinti H és L járművet e melléklet 2. és 3. pontjával összhangban kell meghatározni.

               Az a) pontot kell alkalmazni a 2019. január 1-jétől, illetőleg a gyártó kérésére ennél korábbi időponttól kezdve megadott, új járműtípusokra való kiterjesztésekre.”.

               8.A 2.4. pont 1. táblázata a következőképpen módosul:

                  a)
                     a 66. bejegyzésben az első oszlopban lévő szöveg helyébe a következő szöveg lép:

                     „Interpolációs család azonosító száma”

                  b)
                     a táblázat az alábbi 68. bejegyzéssel egészül ki:

                           „68

                        Hengerek száma

                        -

                        A gyártó nyilatkozata

                        Hengerszám

                        (legkésőbb 2019. január 1-jétől kezdődően meg kell adni)”.

               9.A 3.1.1.1. c) pont i. alpontjának helyébe a következő szöveg lép:

                  „i.
                     az interpolációs család azonosító száma”.

               10.A 3.3.4. pontot el kell hagyni.

               11.A 4.2.1.4. pont helyébe a következő szöveg lép:

               „4.2.1.4.
                     Egy WLTP szerinti interpolációs családba tartozó egyedi jármű kigurulási menetellenállásának kiszámítása

               4.2.1.4.1. Az NEDC szerinti H és L jármű kigurulási menetellenállási együtthatóiból levezetett kigurulási menetellenállási együtthatók

               A H és az L vizsgálati járművekre vonatkozó, a 2.3.8. pontnak megfelelően meghatározott F0,n, F1,n és F2,n kigurulási menetellenállási együttható az F0n,H, F1n,H és F2n,H, illetve az F0n,L, F1n,L és F2n,L.

               Egy egyedi jármű f0n,ind, f1n,ind és f2n,ind kigurulási menetellenállási együtthatóit a következő képlet szerint kell kiszámítani:

               A 2019. január 1-jétől, illetőleg a gyártó kérésére ennél korábbi időponttól kezdve megadott új kibocsátási típusjóváhagyások esetében a kigurulási menetellenállási együtthatókat az alábbi képlet alapján kell kiszámítani:

               4.2.1.4.2.
                     Egyedi járművek WLTP szerinti kigurulási menetellenállási együtthatóiból levezetett kigurulási menetellenállási együtthatók

               Az új típusjóváhagyások esetében 2019. január 1-jétől, 2020. január 1-jétől pedig minden újonnan üzembe helyezett jármű esetében, illetőleg a gyártó kérésére ezeknél korábbi időponttól kezdve az egyedi járművek NEDC szerinti kigurulási menetellenállását az adott jármű WLTP szerinti kigurulási menetellenállási együtthatói alapján kell meghatározni az alábbi esetekben:

               a)ha a CO2-kibocsátási értéket, a ciklus-energiaigényt vagy a 4.2.1.4.1. ponttal összhangban kiszámított f0, f1 és f2 kigurulási menetellenállási együtthatók valamelyikét az NEDC szerinti H vagy L jármű értékeiből kell extrapolálni;

                b)ha az NEDC szerinti H és L jármű kigurulási menetellenállási együtthatói különböző kigurulási menetellenállási járműcsaládokból vannak levezetve;

               c)ha az egyedi jármű az NEDC szerinti H és/vagy L járműétől különböző kigurulási menetellenállási járműcsaládhoz tartozik;

               d)ha az egyedi jármű valamely kigurulási menetellenállási mátrix szerinti járműcsaládhoz tartozik.

               Az a)–d) esetben az NEDC szerinti kigurulási menetellenállási együtthatókat a 2.3.8.1.1. pontban meghatározott képletek alapján kell kiszámítani, ahol a H járműre való hivatkozásokat az egyedi járműre való hivatkozásokként kell értelmezni.

               Az a) esetben a CO2-érték csak akkor extrapolálható, ha az NEDC szerinti H és L jármű közötti különbség legalább 5g CO2/km. Ilyen esetben az interpolációs egyenes legfeljebb 3g CO2/km-rel a H jármű CO2-kibocsátása fölé, illetve az L jármű CO2-kibocsátása alá extrapolálható. Amennyiben az extrapoláció meghaladja a 3g CO2/km-t, vagy az NEDC szerinti H és L jármű közötti különbség nem éri el az 5g CO2/km-t, akkor a gyártónak az adott interpolációs családra vonatkozóan e melléklet 2. és 3. pontjával összhangban új interpolációs egyenest kell meghatároznia.”.

               12.A 4.2.1.4. a) pontot el kell hagyni.